CELEX: 32015D1174
Language: mt
Date: 2015-07-14 00:00:00
Title: Deċiżjoni tal-Kunsill (UE) 2015/1174 tal-14 ta' Lulju 2015 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awditur estern tal-Banka Slovenije

17.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 189/38
            
         DEĊIŻJONI TAL-KUNSILL (UE) 2015/1174
   tal-14 ta' Lulju 2015
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awditur estern tal-Banka Slovenije
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatuti tas-Sistema Ewropea ta' Banek Ċentrali u tal-Bank Ċentrali Ewropew annessi mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tagħhom,
   Wara li kkunsidra r-Rakkomandazzjoni tal-Bank Ċentrali Ewropew tal-10 ta' Ġunju 2015 lill-Kunsill tal-Unjoni Ewropea dwar l-awdituri esterni ta' Banka Slovenije (BĊE/2015/23) (1),
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro jeħtieġu li jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill.
            
         
               (2)
            
            
               Il-mandat tal-awditur estern attwali tal-Banka Slovenije, Deloitte revizija d.o.o., skada wara l-awditu għas-sena finanzjarja 2014. Huwa għalhekk meħtieġ li jinħatar awditur estern ġdid mis-sena finanzjarja 2015.
            
         
               (3)
            
            
               Il-Banka Slovenije għażel lil Ernst & Young d.o.o. bħala l-awditur estern tiegħu għas-snin finanzjarji 2015 sa 2017.
            
         
               (4)
            
            
               Il-Kunsill Governattiv tal-BĊE rrakkomanda li Ernst & Young d.o.o. tinħatar bħala l-awditur estern tal-Banka Slovenije għas-snin finanzjarji 2015 sa 2017.
            
         
               (5)
            
            
               B'segwitu tar-rakkomandazzjoni tal-Kunsill Governattiv tal-BĊE, id-Deċiżjoni tal-Kunsill 1999/70/KE (2) għandha tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 1(13) tad-Deċiżjoni 1999/70/KE huwa sostitwit b'dan li ġej:
   
      
                  “13.
               
               
                  Ernst & Young d.o.o. hija b'dan approvata bħala l-awditur estern tal-Banka Slovenije għas-snin finanzjarji 2015 sa 2017.”.
               
            
   Artikolu 2
   Din id-Deċiżjoni għandha ssir effettiva fil-jum tan-notifika tagħha.
   Artikolu 3
   Din id-Deċiżjoni hija indirizzata lill-Bank Ċentrali Ewropew.
   
      Magħmul fi Brussell, l-14 ta' Lulju 2015.
      
         
            Għall-Kunsill
         
         
            Il-President
         
         P. GRAMEGNA
      
   
   
      (1)  ĠU C 201, 18.6.2015, p. 1.
   
      (2)  Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).